Document ID: 31999D0136

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιανουαρίου 1999 σχετικά με την τροποποίηση της απόφασης 97/296/ΕΚ για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή [κοινοποιηθείσα υπό τον αριθμό Ε(1999) 156] (Κείμενο που παρουσιάζει ενδιαφέρον για τον ΕΟΧ) (1999/136/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ης Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών καταλόγων των επιχειρήσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα μαλάκια (1), όπως τροποποιήθηκε από την απόφαση 98/603/ΕΚ (2), και ιδίως το άρθρο 2 παράγραφος 2 και το άρθρο 7,
Εκτιμώντας:
ότι στην απόφαση 97/296/ΕΚ της Επιτροπής (3), όπως τροποποιήθηκε από την απόφαση 98/711/ΕΚ (4), αναφέρονται οι χώρες και τα εδάφη από τα οποία επιτρέπεται η εισαγωγή αλιευτικών προϊόντων για την ανθρώπινη διατροφή. Στο μέρος Ι του παραρτήματος Ι αναγράφονται τα ονόματα των χωρών και εδαφών που καλύπτονται από ειδική απόφαση και στο μέρος ΙΙ αναγράφονται οι χώρες και τα εδάφη που είναι επιλέξιμα βάσει του άρθρου 2 παράγραφος 2 της απόφασης 95/408/ΕΚ 7
ότι, στο παράρτημα ΙΙ εμφαίνονται τα ονόματα των χωρών και εδαφών από τα οποία επιτρέπεται η εισαγωγή αλιευτικών προϊόντων έως τις 31 Ιανουαρίου 1999, υπό τους όρους του άρθρου 11 παράγραφος 7 της οδηγίας 91/493/ΕΟΚ του Συμβουλίου (5) 7
ότι η Αλγερία, η Αγκόλα, το Αζερμπαϊτζάν, οι Μπαχάμες, η Ερυθραία, το Ιράν, η Κένυα, η Μοζαμβίκη, το Μυανμάρ, οι Ολλανδικές Αντίλλες, η Ρουμανία, η Αγία Ελένη, οι Νήσοι Σολομώντος, η Σρι Λάνκα, η Ζιμπάμπουε, η Κύπρος, η Αντίγκουα και Μπαρμπούντα και ο Άγιος Βικέντιος και Γρεναδίνες, παρουσίασαν στοιχεία ότι πληρούν τους όρους που αναφέρονται στο άρθρο 2 παράγραφος 2 της απόφασης 95/408/ΕΚ 7 ότι είναι, κατά συνέπεια, αναγκαίο να τροποποιηθεί ο κατάλογος προκειμένου να συμπεριλάβει τις εν λόγω χώρες στο μέρος ΙΙ του καταλόγου του παραρτήματος Ι 7
ότι, για τις χώρες εκείνες και τα εδάφη που δεν έχουν ακόμη συμπεριληφθεί στα παραρτήματα της παρούσας απόφασης, θα είναι αναγκαίο να αξιολογηθεί από την Επιτροπή ότι εφάρμοσαν στις εξαγωγές των αλιευτικών προϊόντων τους προς την Κοινότητα όρους τουλάχιστον ισοδύναμους με εκείνους που διέπουν την παραγωγή και διάθεση στην αγορά κοινοτικών προϊόντων 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα της παρούσας απόφασης αντικαθιστούν τα παραρτήματα Ι και ΙΙ της απόφασης 97/296/ΕΚ.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 28 Ιανουαρίου 1999.

Labels: 0
3
5
6